cyanic-selkie/wikianc huggingface dataset:
Bertrand Ney
Um Spaweck
In 1992, after a period in India and inspired by Bachelardian imagery, Ney began to question the ambiguity of stone within the setting of his studio. He replaced the sculptor's conventional tools for those of the alchemist, working on marble and other limestones with acid to reveal the element's naked soul and uncover its vulnerability and impermanence. What might have been at the outset a mere breaking of artistic taboos became for Ney a pertinent reflection on the transience of our world. Stone thus transformed broached the metaphysical dimension of creation. This stone, so angular and so basic to our consciousness has become something informal and ephemeral. (Quoted in the Venice Biennale of 1993.)
Bertrand Ney's paintings
In his large canvases, Bertand Ney's pictorial universe resonates like the echo of faraway memories. Picture after picture, his art stands as a fresco under construction. Within the composition of the landscapes and the stripped settings, the human figure is given centre stage in unsettling situations. These bitter-sweet images, inspired by everyday life and by a past transfigured, go beyond appearances and question our assumptions.
-->
Héron
Sektiounen an der Gemeng
Couthuin, Héron, Lavoir a Waret-l'Évêque.
Um Spaweck
Websäit vun der Gemeng
Greenpeace
Greenpeace ass eng international Netregierungs-Ëmweltschutzorganisatioun, déi de 15. September 1971 zu Vancouver, Kanada als Nofollgerorganisatioun vum Don't Make A Wave Committee gegrënnt gouf.
Greenpeace-Aktiviste beschränke sech net drop, just Pétitiounen anzereechen, mä ginn dacks direkt op d'Plaz selwer wou eppes geschitt a probéiere mat gewaltfräien Aktiounen, anzegräifen. D'Aktiounen déngen dacks der Duerchsetzung vum Vëlkerrecht, woubäi a munneche Fäll och déi national Rechtsuerdnung iwwerschratt gëtt. D'Greenpeace-Aktiviste sinn op spektakulär Aktiounen an der Ëffentlechkeet spezialiséiert (Besetzung vu Kamäiner, Uelegtanker-Observatiounen an Schlauchbooter, asw.), awer net ouni d'Hannergrënn an deelweis opwennegen Etüden (déi se dacks selwer commissionéiert hunn) z'ënnersichen.
Et gëtt nationalgebonne Greenpeace-Veräiner a ville Länner. Zu Lëtzebuerg huet Greenpeace hire Sëtz zu Esch-Uelzecht.
Finanzen
Greenpeace huet no eegenen Aussoen zirka 2,83 Millioune Memberen a pro Joer kréie se no eegenen Donnéeën zirka 37 Milliounen Euro Spenden. Greenpeace beschäftegt zu Lëtzebuerg eng Dose Leit, weltwäit sinn et der 1.361.
Naturschutzgebitt Um Bierg
De Bongert Altenhoven, deem säin Ursprong op d'Enn vum 19. Joerhonnert zeréckgeet, huet beim Bau vun der Autobunn méi Hektare missen afferen an ass zanterhier am Besëtz vum Staat. Nodeem sech an de leschte Joerzéngten net ëm d'Fleeg vun de Beem an Neiuplanzunge gekëmmert gouf, ass de Bambestand vereelzt an eng Partie Lächer tëscht de Beem mat der Zäit entstanen. Ufanks den 1990er Joren ass vu verschiddenen Naturschutzorganisatioune vill Aarbecht an de Bongert investéiert ginn, andeems iwwer 500 nei Beem a 70 verschiddenen Zorten ugeplanzt, Beem an Hecke geschnidden a Fleegaarbechten duerchgefouert gi sinn. Mam groussherzoglechem Reglement vum 3. August 1998 sinn eng 12,32 ha als Naturschutzgebitt ausgewise ginn.
Mat sengen iwwer 1.300 zum Deel iwwer 100 Joer alen Uebstbeem ass de Bongert e wichtege Liewensraum. Sou konnten zum Beispill 69 verschidde Vullenaarten nogewise ginn, wouvun der 19 op der Rouder Lëscht vu bedreeten Aarte stinn. De gréissten Deel vum Uebstbambestänn maachen Äppelbeem aus. Donieft kommen ënner anerem Bieren-, Mirabellen-, Prommen- a Kiischtebeem vir.
Greenpeace
Eegeninitiativen
Am Joer 1993 huet Greenpeace an Zesummenaarbecht mam Hiersteller Foron deen éischten Äisschaf op de Maart bruecht, deen ouni Fluorchlorkuelenwaasserstoffer (FCKW) oder Fluorkuelewaasserstoffer (FKW) als Killmëttel auskoum. Et ass virdru behaapt ginn, en Ersatz fir déi Stoffer wier zu gënschtege Präisser net méiglech.
Greenpeace huet schonn 1996 en Auto virgestallt, dee bei 90 km/h op däitlech ënner dräi Liter Bensinnverbrauch kënnt. Mat engem Kredit vu Greenpeace huet déi Schwäizer Firma Wenko e serieméissege Renault Twingo mat Bensinnsmotor sou ëmgebaut, den Twingo Smile, an huet domat d'Argumenter widderluecht, en Dräi-Liter-Auto wier nëmmen als Diesel an dann nëmmen technesch opwenneg mat Aluminium-Karosserie ze bauen.
Greenpeace huet 1999 d'Société Cooperative Greenpeace Energy gegrënnt, déi mëttlerweil zirka 11.000 Memberen huet. Greenpeace Energy verkeeft Stroum aus erneierbaren Energiequellen un ongeféier 50.000 Clienten. D'Form vun der Sociétéit mécht Greenpeace Energy onofhängeg vu Banken.
Kritik
Zu Lëtzebuerg huet Greenpeace de 25. Oktober 2002 all 28 Bensinsstatioune vun der Firma Exxon Mobile e ganzen Dag laang blockéiert. Greenpeace gouf dofir de 5. Mäerz 2010 zu 91.000 Euro Schuedenersaz verurteelt.
An der Chamber ass kuerz no der Aktioun vum 25.10.2002 e Gesetzesprojet diskutéiert ginn, deen de Justizminister Luc Frieden virgeluecht hat, an dee sou Aktioune sollt ënner Strof stellen. Dëse Gesetzprojet mam Titel Projet de loi 5076, garantissant l'usage paisible du droit de propriété et la liberté de mouvement et portant introduction d'un nouvel article 442-1 au code pénal krut séier de Bäinumm Lex Greenpeace. En ass dunn awer, net zulescht wéinst staarke Protester, zeréckgezu ginn, well en d'Streikrecht ze vill aschränke géif.
James Wyatt
Den Numm James Wyatt ka fir follgend Persoune stoen:
Sidonie Goossens
D'Sidonie Goossens gebuer den 19. Oktober 1899 zu Liscard op Mersey; a gestuerwen de 15. Dezember 2004 zu Reigate am Surrey, am Alter vun 105 Joer, war eng brittesch Harfspillerin.
Hiert Liewen
Hir Famill staamt aus der Belsch. Hire Grousspapp, den Dirigent Eugène Goossens ass am 19. Joerhonnert aus der Belsch an England geplënnert an huet sech zu Liverpool néiergelooss. Säi Jong, den Eugène Aynsley Goossens, gouf och Orchesterdirigent.
Si war dat jéngst Kand vu fënnef. No Course bei der Miriam Timothy, huet se mat 16 Joer fir d'éischt ëffentlech gespillt. 1921 huet hir Schwëster Marie an de Proms gespillt a si war un der zweeter Harf. 1923 gouf se vun der BBC engagéiert an ass kuerz drop duerch d'USA op Tournée gaangen.
No enger Zäit vu reegelméissegen Optrëtter am Covent Garden ënner dem Sir Thomas Beecham an dem Bruno Walter ass si vum Adrian Boult 1930 invitéiert ginn, fir beim BBC Symphony Orchestra matzemaachen, deen de Boult wollt grënnen. Sou ass si Grënnungmember an éischt Harfspillerin ginn. Si hat sech schonn 1924 mat dem Hyam Greenbaum bestuet, engem Violonist, Komponist a Musekarrangeur, deen 1942 am Alter vun 41 Joer duerch Alkoholismus gestuerwen ass. Hien ass ni doriwwer ewech komm, datt hire Bouf bei der Gebuert gestuerwen ass.
Mat dem neigegrënnte BBC-Orchester huet si ënner deene berüümtsten Dirigente gespillt, dem Arturo Toscanini, dem Willem Mangelberg, Richard Strauss,Serge Koussewitzky, Felix Weingartner an dem Bruno Walter. Si war och bei der éischter Plackenopnam mat dobäi. Am Zweete Weltkrich ass si mat dem ganzen Orchester op Bristol geplënnert, eng Stad, déi kuerz drop vun nazidäitsche Fliger bombardéiert gouf. Si war Chef-Harfspillerin vum BBC Symphony Orchestra vun 1930 bis zu hirer Pensioun, 50 Joer méi spéit. 1924 war si déi éischt, déi an enger Radiosendung en Harfsolo gespillt huet.
Géint d'Enn vum Krich huet se sech mat engem schotteschen Zaldot bestuet, dem Norman Millar, genannt Bumps, dee méi spéit dem Beecham säi Manager fir de Royal Philharmonic Orchestra gouf. Si hunn e 400 Joer aalt Bauerenhaus no bei Reigate am Surrey kaaft, wou se Schwäin an Hénger geziicht hunn. No dem Millar sengem Doud (1991) ass d'Sid, wéi se vu gudde Frënn genannt gouf, do wunne bliwwen.
An der 60er Joren ass si mat dem BBC-Orchester ënner dem Pierre Boulez nach ronderëm d'Welt gereest: 1966 an d'USA, 1967 a Russland an a Japan am Joer 1975.
Wéi den Orchester seng 50 Joer gefeiert huet, ass e Galaowend organiséiert gi fir d'Sidonie Goossens, déi als eenzege Museker vun Ufank un dobäi war, ze feieren. Dee Gala gouf vum G. Roshdestvensky dirigéiert. D'Joer drop huet si opgehalen. 1991 huet se d'Gwinneth Jones an engem eegenen Arrangement vun The Last Rose of Summer an der Last Night of the Proms begleet.
Am Alter hat si e puermol e Schlag kritt, awer hire Geescht war kloer bis zum Enn. Si war just geplot mat Tinnitus, wat besonnesch fir e Museker eng schlëmm Laascht ass.
Den honnertste Gebuertsdag
Hiren 100ste Gebuertsdag gouf an der Wigmore Hall gefeiert. Sechs Harfspiller, dovun e puer vun hire Schüler, hunn hir e Ständche gespillt. Um Programm stoungen, ënner anerem, Wierker vun hirem verstuerwene Mann, dem Bumps, a vun hirem Brudder Eugène.
Michèle Thoma
1986 gouf si beim Concours littéraire national fir hire Prosatext an däitscher Sprooch "Der Ernst des Lebens" mam éischte Präis ausgezeechent.
São Tomé
Den Numm São Tomé bezeechent Uertshaften:
Cunard-Linn
D'Cunard Line ass eng englesch Reederei mat Sëtz zu Liverpool (de Sëtz gouf 1919 op London verluecht). Gegrënnt 1838, huet d'Reederei fir d'éischt e Linnendéngscht op Boston an Halifax bedriwwen, 1851 gouf New York City als Endstatioun ugesteiert. Haut konzentréiert sech d'Gesellschaft op d'Geschäft mat Croisièren, mat hiren dräi Schëffer, der Queen Elizabeth 2 (QE2), Queen Mary 2 (QM2) an der Queen Victoria.
D'Queen Elizabeth 2 gëtt am Joer 2008 ausgemustert an op Dubai verkaaft, fir do als Akafszentrum an als Hotelsschëff benotzt ze ginn. Eng nei Queen Elizabeth (ouni Nummzousaz an Nummer) ass 2007 bestallt ginn a soll 2011 hir Akivitéit ophuelen.
Geschicht
Am Mee 1839 huet de kanadesche Geschäftsmann Samuel Cunard zesumme mat enger Grupp vu kapitalkräftege Reederen a Geschäftsleit, wéi George Burns, David McIver an James Donaldson déi British & North American Royal Mail Steam Packet Company gegrënnt. Allgemeng bekannt gouf d'Gesellschaft ënner dem Numm Cunard Line. Déi jonk Gesellschaft hat e Vertrag fir d'Post a Länner an Iwwerséi ze transportéieren.
1840 sinn déi éischt Schëffer vun der Linn vum Stapel gelaf, d ' Britannia, d ' Acadia, d ' Caledonia an d ' Columbia. D ' Britannia an d'Caledonia waren och déi éischt Schëffer vun der Reederei, déi sech dat Blot Band verdéngt hunn. Sechs weider nei Schëffer hu bis 1850 hir Flott erweidert, déi nei Rekorden opgestallt huet an déi am Nordatlantik Här a Meeschter war.
Déi däitsch Reedereien, Norddeutscher Lloyd an d'Hapag/HAL, hunn dunn de Britte mat neien, rekordverdächtege Schëffer Paroli gebuet an zéng Joer laang d'Geschéien um Nordatlantik bestëmmt.
1901 huet den amerikanesche Banquier John Pierpont Morgan eng Reederei no der aner opkaaft a wann et no him gaange wier och Cunard. Fir dat ze verhënneren, huet dat englescht Parlament der Cunard all Joer Subventiounen zougestan an hir och e Kredit vu 11,7 Mill $ fir de Bau vun neie Schëffer accordéiert. Domat konnt Cunard 2 nei Schwësterschëffer, Lusitania an Mauretania, bauen. Mat 31.938 BRT waren dat déi gréisst a séierst Schëffer vun der Welt. Et ass dunn der Mauretania mat 26 Kniet wärend 22 Joer laang gelongen, de Vitessrekord, d'Blot Band ze verdeedegen.
Am Éischte Weltkrich, deen 1914 ausgebrach ass, hat Cunard grouss mënschlech a materiell Verloschter. D'Torpedéierung an den Ënnergank vun der Lusitania duerch en däitscht U-Boot war déi gréisst Katastroph. Si huet 1198 Mënscheliewe kascht. Nom Krich gouf d'Konkurrenz erëm méi grouss an dat däitscht Linneschëff Bremen huet de Britten dat Blot Band erëm ofgeknäppt. D'Englänner hu reagéiert an hu sech, an den zwanzeger Joren, mat Hëllef vun der Regierung erëm druginn, fir hir Spëtzepositioun ze vedeedegen. Cunard a White Star hunn 1935 fusionéiert, an 1936 ass d'Queen Mary, mat 80.774 BRT deemools dat gréisst Schëff, gedeeft ginn. Et sollt en neie Vitessrekord opstellen an dat Blot Band erëmgewannen, wat och gelongen ass. 1940 koum dunn och dat nach méi grousst Scheff, Queen Elizabeth nei dobäi. Mat sengen 83.673 BRT ass et du bis 1996 dat gréisst Schëff vun der Welt bliwwen.
Am Zweete Weltkrich huet d'Reederei véier Passagéierschëffer an e puer Frachtere verluer; beim Ënnergank vun den zwee Passagéierschëffer, Lancastria a Laconia, hunn a jiddwerengem vun den zwéi Fäll méi wéi 2000 Mënschen hiert Liewe verluer.
An de 60er Joren huet Cunard op der Transatlantik-Route d'Konkurrenz vun der Aviatioun voll ze spiere kritt, wat Cunard gezwongen huet, hir zwee gouss Linneschëffer (Queenschëffer) aus dem Verkéier ze zéien. Déi nächst Schëffer, déi uschléissend gebaut goufen, QE2, Queen Mary 2 an Queen Victoria waren net méi fir de Linneverkéier, mä fir Croisièresaktivitéite bestëmmt, déi sech an den zwee leschte Joerzéngte ganz staark entwéckelt hunn. Net ze vergiessen, datt déi finanziell Bedeelegung vum amerikanesche Carnival-Konzern vill zur Stäerkung vu Cunard bäigedroen huet.
Port Louis (Mauritius)
Port Louis (frz. Port-Louis) ass d'Haaptstad vum Inselstaat Mauritius. Si läit am Indeschen Ozean, ëstlech vum afrikanesche Festland. Mat ongeféier 170.000 Awunner ass si déi gréisst Stad an de wirtschaftlechen a kulturellen Zentrum vum Land.
Circus Roncalli
De Circus Roncalli ass en däitschen Zirkus, deen 1976 vum Bernhard Paul a vum André Heller gegrënnt gouf.
Heraldik
D'Heraldik huet sech am Mëttelalter a ganz Europa als koherente System fir d'Identifikatioun vun net nëmmen de Persoune mä vu ganze Famillen a Kollektivitéiten entwéckelt, wat aus hir en emblemateschen an eenzegaartege System gemaach huet, an enger Zäit wou d'Identifikatioun seelen iwwer d'Schrëft gaangen ass.
Opkomm ass d'Heraldik am 12. Joerhonnert bei den aristokratesche Famillen, a si huet sech séier an der ganzer Gesellschaft vun de westleche Länner verbreet: Fraleit, Klerus, Baueren, Bierger, Communautéiten... Si gouf och benotzt fir Stied, Regiounen, Länner a Beruffskierperschaften ze representéieren.
Ann Vinck
D'Ann Vinck, gebuer den 22. Juli 1953 zu Antwerpen an der belscher Provënz Antwerpen, ass eng Molerin a Sculptrice. Si hat am Ufank déi belsch Nationalitéit a krut 1996 duerch Naturalisatioun déi lëtzebuergesch.
Vun 1973 bis 1977 huet si Arts graphiques zu Antwerpen op der Hogeschool voor Wetenschap & Kunst, der sougenannter Sint Lucas studéiert.
Zanter 1991 ass si fräischafend Kënschtlerin.
Jean-Luc Koenig
De Jean-Luc Koenig, gebuer den 28. Januar 1963 an der Stad Lëtzebuerg, ass e lëtzebuergesche Konscht-Fotograf.
1994 gouf hien um Salon vum Cercle artistique de Luxembourg mam Prix d'encouragement aux jeunes artistes ausgezeechent.
Museumsinsel (Berlin)
D'Museumsinsel zu Berlin ass den nërdlechen Deel vun der Spreeinsel. S'ëmfaasst wichteg Muséeën, wéi den Alen an den Neie Musée, déi Al Nationalgalerie, de Bode-Musée an de Pergamonmusée.
Si steet zanter 1999 op der Lëscht vun der UNESCO vun de Weltkulturierwen.
Déi verschidde Muséeën
Den Neie Musée, deen 1843 bis 1859 vum Friedrich Stüler gebaut gouf, war am Zweete Weltkrich schwéier beschiedegt ginn a gouf tëscht 1999 an 2009 praktesch nees nei opgebaut. De Bode-Musée gouf 2006 erëm nei opgemaach.
Referendum vum 10. Juli 2005
De '''Referendum vum 10. Juli 2005''' war e Referendum zu Lëtzebuerg deen op deem Dag ofgehale gouf.
Nodeem d'Staats- a Regierungscheffe vun der EU allgemeng net mam Traité vun Nice zefridde waren, hu s'am Dezember 2001 zu Laeken e Konvent an d'Liewe geruff, dee sech aus Vertrieder vu Regierungen, nationale Parlamenter, dem Europäesche Parlament an der Europäescher Kommissioun zesummegesat huet. Hie sollt ausschaffe, wéi d'Kompetenzen an der EU besser verdeelt kéinte ginn, wéi d'Funktionéiere vun hiren Instrumenter (Traitéen, Gesetzer, Institutiounen), dorënner déi aktuell Traitéen, vereinfacht kéint ginn; a wéi ee méi Transparenz, Demokratie an Efficacitéit an d'EU erakréich.
Tëscht dem 28. Februar 2002 an dem 17. Juli 2003 ass de Konvent ënner der Presidence vum Valéry Giscard d'Estaing zesummekomm, fir en Text auszeschaffen, deen dann den 20. Juli 2003 dem Europäesche Conseil zu Thessaloniki iwwerreecht gouf. D'Staats- a Regierungscheffe konnte sech awer net eens ginn, dee sou zustane gekommenen Text tel quel unzehuelen. Se hunn eng Regierungskonferenz aberuff, déi tëscht dem 4. Oktober 2003 an dem Juni 2004 den definitiven Text vum "Traité iwwer eng Constitutioun fir Europa" ausgeschafft huet.
Zu Roum konnt dësen dann den 29. Oktober 2004 vun de 25 Staats- a Regierungscheffen ënnerschriwwe ginn. Fir datt e kann a Kraaft trieden, muss e vun deene 25 Länner duerch de Gesetzgiewer ratifizéiert ginn: sief et duerch d'national Parlamenter, sief et duerch Referenden.
De 27. Juni 2003 huet d'Lëtzebuerger Regierung decidéiert, den Traité engem Referendum z'ënnerwerfen. Den 10. November 2004 gouf den Datum vum Referendum op den 10. Juli 2005 festgeluecht.
Departement Aude
D'Departement Aude ass e franséischt Departement an der Regioun Occitanie dee säin Numm vum Küstestroum Aude hierhuet. D'Departement läit am Süde vu Frankräich a seng Haaptstad ass Carcassonne, déi duerch duerch hir Cité, eng gutt erhale befestegt Stad aus dem Mëttelalter mat duebele Festungsmauere bekannt ass. An der Aude fënnt ee verschidde Landschaftstyppen erëm, wat se ganz attraktiv fir den Tourismus mécht.
Referendum vum 10. Juli 2005
Resultat
De Jo krut 56,52 % vun de gëltege Stëmmen an den Neen 43,48 %. D'Chamber kann domat am zweeten Tour den Traité iwwer eng Constitutioun fir Europa ratifizéieren.
Vun den 220.717 ageschriwwene Wieler hunn der 199.609 hir Stëmmm ofginn, 11.201 dovu per Bréifwal. Am Ganze waren 109.494 Wieler fir de Jo, 84.221 fir den Neen an 5.894 hunn en ongëltegen Ziedel ofginn.
Vun den 118 Gemenge vum Land hu sech der just 9 majoritär fir den Neen ausgeschwat, an zwar Beefort, Déifferdeng, Esch-Uelzecht, Esch-Sauer, Keel, Péiteng, Rëmeleng, Schëffleng a Suessem. Dee gréisste Prozentsaz u Jo-Wieler hat Stroossen mat 68,31 % an dee gréisste Prozentsaz un Nee-Wieler gouf et zu Esch-Sauer mat 58,16 %.
Keeser-Wëllem-Gediechtnes-Kierch
D'Keeser-Wëllem-Gediechtnes-Kierch ass eng evangeelesch Kierch am Weste vu Berlin um Breitscheidplatz um Kurfürstendamm.
Haut steet nëmmen nach eng Ruin vum Tuerm vum neoromanesche Bau. Ronderëm goufe véier nei Deeler gebaut: en aachteckegt Kiercheschëff, e rechteckege Foyer, e sechseckege Klakkentuerm an eng rechteckeg Kapell, déi de 17. Dezember 1961 ageweit goufen.
Geschicht
D'Kierch gouf am Optrag vum däitsche Keeser Wëllem II. als reliéise Memorial zu Éiere vu sengem Grousspapp, dem Keeser Wëllem I. gebaut. Den neoromanesche Bau ass no de Pläng vum Franz Schwechten tëscht 1891 an 1895 entstanen. Mat 113 Meter an de goteschen Elementer war den Tuerm den héchste vum deemolege Berlin. Fir déi Zäit war och d'Bannendekoratioun, mat de Mosaicker, Wandbiller, Skulpturen a Relieffer aussergewéinlech.
Am November 1943 gouf d'Kierch duerch e Bommenugrëff zerstéiert. D'Ruin gouf duerno zum Symbol vum westleche Berlin, och wa se elo nëmme méi 71 Meter héich ass. 14 Joer méi spéit wollt den Architekt Egon Eiermann, dee beim Concours gewonnen hat eng nei Kierch op där Plaz bauen an den alen Tuerm ofrappen. De Plang gouf vun der Bevëlkerung net ugeholl an ëffentlech Debatten hunn domat opgehalen, datt den Tuerm soll stoe bleiwen, an en gouf nëmmen duerch véier nei Elementer komplettéiert.
29. Juli
Den '''29. Juli''' ass den 210. Dag vum Joer (211. am Schaltjoer) am Gregorianesche Kalenner.
Keeser-Wëllem-Gediechtnes-Kierch
De Nokrichsbau
Haut ass d'Gediechtneskierch e wichtegt Monument vun der Nokrichsmoderne. Am Laf vun der Zäit krut d'Kierch, wéinst hirem Ausgesinn, verschidde Bezeechnungen: Sou heescht den alen Tuerm zum "huelen Zant". De Klakkentuerm gëtt als "Lëppestëft" an d'Kapell als "Pudderdous" bezeechent.
Déi baussenzeg blo Glaswänn vum Tuerm a vun der Kierch mat méi wéi 20.000 unikate Glasfënstere vum franséische Glaskënschtler Gabriel Loire fale besonnesch op. D'Luucht gëtt dem Raum eng ganz besonnesch Aura. Duerch déi blo Fënsteren huet de Kiercheraum e besonnescht Liicht, wat geheimnisvoll an awer och héich respektvoll wierkt. Nuets gëtt d'Kierch vu banne beliicht an et gesäit een déi blo Fënstere ganz gutt.
Sparta (Homonymie)
Sparta ass:
F. Murray Abraham
De Frank Abraham, Bouf vun enger italieenescher Mamm an engem syresche Papp, ass zu El Paso opgewuess.
No sengem Studium op der Universitéit vun Texas huet hie Schauspillunterricht beim Uta Hagen geholl a war a verschiddenen Theatere beschäftegt. Niewebäi huet hien a Fernseeproduktiounen a bei Reklamme matgewierkt.
Korfu
Korfu (gr.: Κέρκυρα - "Kerkyra") ass déi nërdlechst an zweetgréisst vun de siwen ioneschen Inselen vu Griicheland. Si läit am Ionesche Mier, an deem Deel vum Mëttelmier, dat am Norden an d'Adria iwwergeet. Korfu läit ongeféier op der Héicht vum Talon vum italieenesche Stiwwel an ass am Norden nëmmen zwéi Kilometer vun der albanescher Küst ewech.
Alphabetesch Lëscht vum Johann Sebastian Bach senge Wierker
Dës Lëscht weist Iech dem Johann Sebastian Bach seng Wierker dem Alphabet no.
Aquarium Discus Déifferdeng
Den Aquariumsveräin Discus gouf den 10. August 1962 zu Déifferdeng gegrënnt.
De 26. Mee 2014 gouf de Club op Aquarium discus Déifferdeng asbl ëmgennant.
Geschicht
De Club gouf den 10. August 1962 zu Déifferdeng gegrënnt. De Pierrot Duschinger war den éischte President an ass et fir 10 Joer bliwwen. Am Ufank huet de Club sech op de Verkaf vun deemools moderner Technik (Heizungen, Filteren, etc.), Fësch, Planzen a Fudder spezialiséiert. De Club hat séier Handelsbezéiunge mat auslänneschen Aquaristikfirmen. Déi éischt Memberen hunn ugefaange fir de Veräin Fësch ze zillen.
Ufanks vun den 1970er Joren hat de Club du sou e gudde Ruff zu Lëtzebuerg an an der Grenzregioun, datt en e wichtege Fournisseur fir bekannt Aquaristikfirmen, wéi SERA, TETRA an EHEIM am ganze Benelux-Raum hätt kënne ginn, mä well den Aquariumsclub no senge Statuten eng A.s.b.l. ass, konnt en déi Roll net akzeptéieren.
1994, ënner der Presidentschaft vum René Kauffmann, hat de Club eng Rekordzuel vun 350 Memberen an e Gewënn vun ëmgerechent zirka 40.000 € opweises.
Am Juli 2003 gouf d'Veräinsgebai fir eng Renovatioun zougemaach. Dank dem onermiddlechen Asaz vum President Marc Belardi, huet den Aquariumsclub DISCUS erëm am selwechten, mä moderniséierte Sall de 24. September 2005 um 15:30 no der Aweiung duerch de Buergermeeschter Claude Meisch an dem Gemengerot nees seng Dieren opgemaach.
Zenter 2015 gëtt de Club erfollegräich a motivéiert vun de Memberen ëm de President Romain Wolff gefouert.
Guy Hary
De Guy Hary ass bestuet, huet zwee Kanner an hien ass politesch aktiv. Hien ass zu Bous, déi Gemeng wou hie wunnt, 1. Schäffen.
1983 gouf hien um Salon vum Cercle artistique de Luxembourg mam Prix d'encouragement aux jeunes artistes ausgezeechent.
Jumper
Een Jumper ass an der Computertechnik eng kleng elektronesch Bréck déi, wéi bei engem elektresche Wiesselschalter, d'Méiglechkeet vun alternative Verbindunge schaaft.
Irma Krauß
Irma Krauß, gebuer de 25. Februar 1949 zu Buttenwiesen-Unterthürheim bei Augsburg, ass eng daïtsch Schrëftstellerin.
2002 gouf si mat der Kanner- a Jugendbuchauteursresidenz Struwwelpippi kommt zur Springprozession ausgezeechent.
2003 krut se fir hir Geschicht Der Verdiener den éischte Frau-Ava-Präis.
Congrès national
Congrès national ka follgend Begrëffer bezeechnen:
Jean Harlow
D'Jean Harlow (Harlean Carpenter), gebuer den 3. Mäerz 1911 zu Kansas City, a gestuerwen de 7. Juni 1937 zu Los Angeles war eng US-amerikanesch Schauspillerin.
Si war Pionéierin an der Roll vun der "blonder Sexbomm", wéi se spéider z. B. d'Marilyn Monroe zur Perfektioun bruecht huet.
Zéngten
Den Zéngten oder Zéngt (Kierchenzéngten, lat.: decenia, fr.: dîme, en.: tithe) war eng zéngprozenteg traditionell Steier un eng reliéis (z. B. Tempel, Kierch) souwéi weltlech (Kinnek, Grondhär) Institutioun. Dës Steier war schonn am Altertum a verschiddene Kulture bekannt, a war iwwer d'Mëttelalter an d'Neizäit üblech.
D'Iddi vun enger Steier fir den Ënnerhalt vum Klerus fënnt sech an der Bibel (Genesis XIV-20 an XXVIII-22). Bei de Judde war den Zéngten den zéngten Deel vun der Récolte fir den Ënnerhalt vun de Leviten a vun alle Revenuë fir e Fest fir d'ganzt Haus z'organiséieren.
Iva Mrázková
D'Iva Mrázková, gebuer de 16. Juni 1964 zu Opava an der Tschechoslowakei (Opava gehéiert zanter dem 1. Januar 1993 zu der Tschechescher Republik), ass eng tschechesch Molerin.
Zéngten
Am Chrëschtentum war den Zéngten eng reliéis Praxis, déi am 4. Joerhonnert obligatoresch gouf. D'Kapitularië vu 779 a 794 hunn dës Steier am ganze fränkesche Räich generaliséiert, och op de perséinleche Besëtz vu Membere vum Klerus.
Iva Mrázková
Am Joer 1992 gouf si um Salon vum Cercle artistique de Luxembourg mam Prix d'encouragement aux jeunes artistes ausgezeechent.
Zéngten
An engem Schreiwes vum Poopst Gregor II. vum 1. Dezember 722 un de Bonifatius heescht et:
De Poopst Zacharias huet 748 an engem Bréif un adeleg Franke geschriwwen:
Zu der Zäit vum Karel dem Grousse gouf den Zéngte gesetzlech confirméiert a vollstänneg am Decretum Gratiani (ëm 1140) gereegelt.
Déi ofgeliwwert Wueren goufen an enger sougenannter Zéngtscheier (lokal zu Lëtzebuerg och Zéiescheier, Zeenscheier, Zéinscheier oder Zéintscheier genannt) versuergt. Dat war dacks no der Kierch dat gréisst Gebai am Duerf.
Aritmethic Logic Unit
En ALU, steet fir Aritmethic Logic Unit an ass en elektronescht Rechewierk, dat e bei Prozessere vu Computeren erëmfënnt.
Driver
Een Driver (dt.:Gerätetreiber; eng.: Device driver; fr.: pilote informatique) ass eng Software, déi zur Steierung vu Ports, wéi NIC-Kaarten (NIC steet fir Network Interface Controller), Tastatur, Imprimante oder Moniteur, noutwenneg ass. Fir Netzwierkapparaten, déi u PCën ugeschloss sinn (z. B. Hubs), sinn Driver erfuerdert, fir datt d'Computere mat hinne kommunizéiere kënnen.
30. Juli
Den '''30. Juli''' ass den 211. Dag vum Joer (212. am Schaltjoer) am Gregorianesche Kalenner.
Canton d'Arzacq-Arraziguet
De Canton d'Arzacq-Arraziguet ass eng fréier franséisch administrativ Andeelung am Arrondissement Pau, am Departement Pyrénées-Atlantiques an der Regioun Nei-Aquitaine.
Wesseling
Den 1. Januar 1975 gouf Wesseling duerch de § 1 Abs. 1 vum Köln-Gesetz en Deel vun der Stad Köln, mä no enger erfollegräicher Klo den 1. Juli 1976 krut et seng Selbstännegkeet erëm.
Um Terrain vun der Stad leie vill grouss Betriber vun der cheemescher Industrie, wéi zum Beispill d'Degussa an d'Basell (fréier emol Rheinische Olefinwerke an Elenac) souwéi eng Raffinerie vun der Shell (fréier DEA und Union Kraftstoff Wesseling). D'Raffinerie ass iwwer eng Pipeline mat Wilhelmshaven a Rotterdam verbonnen, wou se hire Pëtrol hierkritt.
Laurent Carnol
De Laurent Carnol, gebuer de 17. Oktober 1989 zu Ettelbréck, ass e lëtzebuergesche Schwëmmer an Olympionik.
Wesseling
Wesseling ass iwwer d'Autobunne 555 (Bonn–Köln) a 553 z'erreechen. Déi mécht d'Verbindung mat den Autobunnen 61 an 1. Mat der Stadtbahn, fréier Köln-Bonner Eisenbahn, kann ee Wesseling vun den Haaptgare vu Köln a Bonn a 35 respektiv 18 Minutten erreechen.
D'Stad bitt e grousse Kulturprogramm a konnt 2004 dem Phönix-Theater eng éischt Kéier eege Raimlechkeeten an der neier Hal RheinForum ubidden. Eng Traditioun ass den Jazz-Festival 'Live im Lessing'. Ausserdeem bitt d'Stad mat hirem grousse Schoulzentrum de Schoulflichtegen an Auszebildenden all Aart vu Schoulbildung un. Zum Schoulzentrum gehéieren e Gymnasium, Real-, Haapt-, Grond- a Beruffsschoul souwéi eng grouss Sportsanlag mat enger Sportsplaz am Fräien an e puer Turnhalen.
Laurent Carnol
Seng Spezialitéit sinn d'200 Meter Brasse.
Nodeem hie scho bei der Schwammweltmeeschterschaft den 20. Mäerz 2008 zu Eindhoven den néng Joer ale Lëtzebuerger Rekord iwwer 200m Brasse vum Alwin de Prins geschloen, a sech domat fir d'Olympesch Summerspiller 2008 qualifizéiert hat, huet hien de Landesrekord bei de Spiller zu Peking op en Neits verbessert.
Och bei den Olympesche Spiller 2012 zu London, wou hien et bis an d'Halleffinale vum 200-Meter-Brasse gepackt huet, an deene vu Rio, war hie mat derbäi.
De Laurent Carnol schwëmmt fir den Ettelbrécker Swimming Club le Dauphin.
Ricardo Montalbán
De Ricardo Gonzalo Pedro Montalbán Merino, gebuer de 25. November 1920 zu Mexiko, a gestuerwen de 14. Januar 2009 zu Los Angeles, war e mexikanesch-US-amerikanesche Schauspiller a Regisseur.
Hie war an iwwer 170 Kinos- an TV-Filmer ze gesinn.
Almklacken
Almklacke si Kouklacke mat Bauch, déi a verschiddene Gréissten a verschidde gestëmmt matenee gerëselt ginn, déi d'Laude vun engem Trapp Kéi imitéiere sollen.
Almklacke mat Klëppele sinn an Eine Alpensymphonie vun 1915 vum Richard Strauss an am Gustav Mahler senger 6. Symphonie an och an der 7. Symphonie ze héieren.
Bei Komponisten aus dem 20. Joerhonnert sinn Almklacken ouni Klëppelen ze héieren, déi mat Béngele geschloe ginn an op engem Stänner montéiert sinn.
Lëscht vun de Weltmeeschteren am Cyclo-Cross
An dëser Lëscht vun de Weltmeeschteren am Cyclo-Cross sinn all Weltmeeschtere am Cyclo-Cross zanter 1950 opgezielt.
Struwwelpippi kommt zur Springprozession
Struwwelpippi kommt zur Springprozession ass eng Kanner- a Jugendbuchauteursresidenz zu Lëtzebuerg, déi vum Centre national de littérature, der Stad Iechternach an Zesummenaarbecht vum Kulturministère ausgeschriwwe gëtt.
Dës Auteursresidenz ass eng Auszeechnung fir däitschsproocheg Kanner- a Jugendbuchauteuren, déi mat enger Bourse vu 5000 Euro an engem Openthalt vun engem Mount am Stadkäer vun Iechternach verbonnen ass.
Canton de Billère
De Canton de Billère ass eng fréier franséisch administrativ Andeelung am Arrondissement Pau, am Departement Pyrénées-Atlantiques an der Regioun Nei-Aquitaine.
Erich Maria Remarque
Den Erich Maria Remarque, mam biergerlechen Numm "Erich Paul Remark", gebuer den 22. Juni 1898 zu Osnabrück, a gestuerwen de 25. September 1970 zu Locarno, war en däitsche Schrëftsteller.
Den Erich Maria Remarque huet sech 1916 direkt nodeem hien d'Schoul ofgeschloss hat, fräiwëlleg als Zaldot fir un d'Front gemellt.
Nom Éischte Weltkrich huet hien den internationale Bestseller, dee verfilmt gouf, Im Westen nichts Neues geschriwwen. Ënner dësem ironeschen Titel, deen op déi monoton Floskel vu ville Krichsrapporten Allusioun mécht, huet de Remarque an enger drastescher Zaldotesprooch an op eng realistesch Manéier seng Krichserliewnesser erzielt. Domat huet hien indirekt déi dem Vollek ëmmer erëm ageriet Propaganda vum éierevollen Heldendoud entlarvt. Obwuel hie mat sengem Roman - sou huet de Remarque mol wéinstens behaapt - net ukloe wollt a grondsätzlech Froen ausgeklamert huet, hat de batteren Toun vu senger Hoffnungslosegkeet awer eng politesch Wierkung.
Vun 1930 un huet de Remarque an der Schwäiz gelieft.
1933 hunn d'Nationalsozialisten dem Remarque seng Bicher wéinst 'Verrot um Vaterland an un den Zaldote' verbrannt.
1938 gouf him och déi däitsch Nationalitéit entzunn.
1939 ass hien an Amerika ausgewandert, wou hien 1947 d'amerikanesch Biergerrechter krut.
Gwen Stefani
D'Gwendolyn Renée Stefani, gebuer den 3. Oktober 1969 zu Fullerton a Kalifornien, ass eng US-amerikanesch Sängerin, Songwriterin an Designerin.
Si gouf als Sängerin vun der Grupp No Doubt bekannt. Dernieft huet se sech awer och als Eenzelinterpretin etabléiert.
Si war vun 2002 bis 2016 mam Gavin Rossdale, Sänger vu Bush, bestuet. Si hunn dräi Kanner. Am November 2015 huet d'Stefani hir Relatioun mam Country-Sänger Blake Shelton ëffentlech gemaach.
Demer
D'Demer ass e klenge belsche Floss an de Provënze Limburg a Flämesche Brabant. En huet eng Längt vun 80 km a leeft op där Streck 30 Meter biergaf.
D'Demer huet hir Quell bei der klenger Uertschaft Ketsingen tëscht Berg a Genoelselderen an der fréierer Grofschaft Berg.
Vun der Quell aus leeft se no Norden a Richtung Bilzen. E puer honnert Meter no der Quell leeft se duerch d'Schlassweiere vum Schlass vu Renesse, a gläich duerno kritt se vu lénks hiren éischten Niewefloss den  ´s Herenelderenbeek.
Ongeféier 2 km hanner Bilzen kënnt vu riets de Munsterbeek dragelaf. Vun do un dréint de Floss dann no Westen a Richtung Hasselt, a kritt gläich duerno och nach vu riets d'Waasser vum Echelwater dobäi. Op der Héicht vu Schoonbeek kritt en eng Parti vu sengem Waasser ofgezaapt fir de Gruef vun der Waasserbuerg vu Schoonbeek ze fëllen, a gläich duerno leeft vu lénks de Marebeek dran.
Zu Hasselt leeft d'Demer an engem Siphon ënner dem Hafen erduercht.
Kuerz nodeem se ënner der Nationalstrooss 725 déi vu Kermt op Lummen féiert, erduercht ass, gëtt d'Demer agedäicht.
Bei Linkhout op der Héicht vum Schulens Meer dréint se dann no Südwesten. Do lafen och de Voortbeek an de Mangelbeek dran, an eng Parti vun hirem Waasser leeft duerch de Weier vu Schulens d'Schulens Meer vir duerno am Norde vun Halen just virum Zesummefloss mat dem Herk an der Gete, erëm dranzelafen.
Ronn 800 Meter virun der Provënzegrenz leeft d'Demer ënner der Autobunn A2 erduercht, a gëtt direkt duerno vu lénks vum Velp gefiddert.
E bësselche viru Langdorp lafen nach de Grote Laak an de Kleine Laak vu riets dran. Da geet et weider duerch Aarschot a 1500 Meter éiert se bei Werchter an d'Dijle leeft kënnt nach vu lénks d'Winge dragelaf.
Foussball-Weltmeeschterschaft 2006/3. Plaz
D'Resultat vum Spill ëm déi '''3. Plaz''' vun der Foussball-Weltmeeschterschaft 2006:
Däitschland – Portugal 3:1 (0:0)
Datum: Samschdeg, 8. Juli, 21:00 Auer (MESZ)
Stadion: Gottlieb-Daimler-Stadion Stuttgart
Schidsriichter: Toru Kamikawa (Japan)
Däitschland: Kahn – Jansen, Nowotny, Metzelder, Lahm – Schneider, Frings, Schweinsteiger    (79. Hitzlsperger), Kehl – Klose (65. Neuville), Podolski (71. Hanke)
Portugal: Ricardo – Ferreira, Meira, Costa , Nuno Valente (69. Gomes ) – Costinha (46. Petit ), Maniche – Cristiano Ronaldo, Deco, Simão – Pauleta  (77. Figo)
Goler:
Giel Kaarten: Frings (7.), Schweinsteiger (78.) – Costa (24.), Costinha (33.), Ferreira (60.)
Grand Prix Wolber
De Grand Prix Wolber war eng Vëloscourse déi a Frankräich gefuer gouf. Déi éischt Oplo vun der Course war den 8. Oktober 1922. An den éischte Joren huet déi Course als inoffiziell Weltmeeschterschaft gegollt, huet awer dunn u Bedeitung verluer, wéi d'UCI (Union cycliste internationale) am Joer 1927 déi offiziell Weltmeeschterschaft bis an d'Liewe geruff hat.
Foussball-Weltmeeschterschaft 2006/3. Plaz
Däitschland – Portugal 3:1 (0:0)
Mann vum Spill (fifaworldcup.com): Bastian Schweinsteiger
Grand Prix Wolber
1927 gouf d'Course mat Ekipp gefuer. Gewonnen hat dat Joer d'Ekipp "Alléluia - Wolber" mat de Coureuren Arsène Alancourt, André Cauet, Maris Golttini, Antonin Magne, Pierre Magne a Julien Moineau.
Anny Ondra
D'Anny Ondra (eigentlech Anna Sophie Ondrakova), gebuer de 15. Mee 1902 zu Tarnow (deemools Éisträich-Ungarn haut Polen), a gestuerwen den 28. Februar 1987 zu Hollenstedt (Däitschland), war eng Filmschauspillerinn.
Si huet sech 1933 mat dem Max Schmeling bestuet.
Märjendaller Klouschter
D'Klouschter Märjendall läit an der Uertschaft Mariendall, am Äischdall, am Nordoste vun Aansebuerg an der Gemeng Helperknapp.
Geschicht
Den Theodoric, Här vu Miersch an Truchsess vun der Ermesinde, huet d'Klouschter fir adleg Jofferen 1232 mat enger Landschenkung gegrënnt (en huet d'Land extra dofir vun der Abtei Sankt Maximin Tréier kaaft). Déi alleréischt Fraen hunn do no Beginenaart gelieft, bis datt 1236 d'Stroossbuerger Dominikanerinnen zwou Schwëstere geschéckt hunn, wuel op Bedreiwe vum Walter vu Meesebuerg dee selwer Dominikaner war. Eng vun deene Stroossbuerger Schwësteren, d'Margareta, blouf do a gouf déi éischte Priorin. Op där lo "Marienthal" genannter Plaz hunn d'Schwëstere vun do un no der Augustinerreegel gelieft a stoungen dem Heechuerde vun den Dominikanerinnen no. D'Gemaier waren dunn nach net ganz fäerdeg an d'Diech ware just mat Gënz gedeckt. 1248 huet de Poopst Innozenz IV. d'geeschtlech Leedung dem Dominikaneruerde vun der däitscher Provënz iwwerdroen,.
D'Klouschter dat am Ufank nach ganz aarm war huet sech séier ermaach wéi d'Yolanda vu Veianen 1258 déi zweet Priorin gouf. Duerch en ettlech Schenkungen (Lännereien,...) vun de Grofe vu Veianen (aus deenen hirem Haus d'Yolanda koum) a vu Lëtzebuerg (an deenen hier Grofschaft d'Klouschter louch) huet de Mariendall e groussen Opschwonk erlieft. D'Yolanda huet eng Bibliothéik ariichte gelooss a sou fir eng wirtschaftlech a kulturell Bléi am Klouschter gesuergt. Ënner hirer Leedung gouf och déi gotesch Klouschterkierch gebaut (1296 war se fäerdeg a gouf geweit), vun där haut näischt méi ze gesinn ass. Ënner dem Altor vun dëser Kierch war och der Yolanda hiert Graf.
1314 huet déi nei Priorin Margréit vu Lëtzebuerg, Schwëster vum Lëtzebuerger Grof a Keeser Heinrich VII., d'Augustinerreegel opginn (déi zesoen d'Basis vun der Dominikanerreegel ass) an d'Klouschter huet sech du just nach exklusiv a streng un d'Dominikanerreegel gehalen. 1636 koumen den Drëssegjärege Krich an d'Pescht, sou datt d'Gemeinschaft bal komplett ausradéiert gouf, just sechs jonk Nonnen hunn iwwerlieft, mee op Ufro beim Poopst koum dunn eng kleng mee héichgestallt Verstäerkung vun Augsburg an d'Klouschterliewe konnt ënner där hirer Leedung virugoen. D'Marie-Reine Elisabeth, Gräfin vun Daun a Priorin vu 1661 bis 1681, huet net nëmmen dat lénkst Säiteschëff vun der Klouschterkierch baue gelooss, mee baussent de Märjendaller Maueren nach den Dominikanerinnen hiren Ënnerdaach an der Stad, d'Parkierche vun Tënten, Uewerpallen, Biekerech, Frellen a Recken. D'Marie-Catherine de Manteville, Priorin vu 1709 bis 1740, huet dat bis dohi baufällegt Klouschter nei opbauen an erweidere gelooss an huet och de Klaushaff um Bierg vum Klouschter geschaaft, grad ewéi d'Parkierche vu Réissech, Tarchant, Rammerech, Woulker, Sterpenech, Réisseng, Gierleng an Habergy. 1751 krut d'Klouschter d'Recht, just nach Jofferen opzehuelen déi véier Generatiounen adelegt Blutt opweises haten.
Wéi Lëtzebuerg dunn am 18. Joerhonnert un Éisträich gefall ass, huet de Joseph II. 1783 all déi kontemplativ Uerden als onnëtz opgeléist, wou och de Mariendall drënner gefall ass. D'Nonne kruten eng kleng Rent déi net duergoung fir ze liewen an hu versicht, wann dat méiglech war, bei Famill ënnerdaach ze kommen, mee vereenzelter hate keng Wach an hunn nach méi laang an den Iwwerreschter vum Klouschter gehaust. D'Miwwel vum Klouschter sinn zu Gonschte vun der staatlecher Reliounskees verkaaft ginn, mee verschidde Sakralmiwwel goufen zeréckkaaft a si sou erhale ginn: Den Haaptaltor mat der Uergel koum op Jonglënster, déi zwee grouss Säitenaltär op Steesel, den drëtte Säitenaltor an de Stadgronn, de véierten op Tënten, d'Kanzel op Conter an d'Ställercher op Branebuerg. De Paschtouer Hostert weess och opzeziele wou eng sëllege Statuen a Reliquien hikoumen. An d'Gebaier selwer koum als éischt e Militärspidol dran. Nodeems datt d'Herzogtum Lëtzebuerg vun de franséische revolutionären Truppe besat gouf, ass d'Klouschter 1795 als Nationalgutt verkaaft ginn, mee direkt nodeems Lëtzebuerg als Groussherzogtum nees operstanen ass, huet de Staat et 1815 erëmkaaft. 1824 sinn eng Rëtsch Gebaier ofgerappt ginn, verschidden Dunne sinn am Walfer Schlass verbaut ginn. De klengen Haapttrakt mat senger Barockfassad ass awer erhale bliwwen, grad wéi eng kleng Wunneng, en Deel vun engem Säitefligel, d'Piechterhaus, d'Millen a Wirtschaftsgebaier. D'Famill Neyen huet alles tëscht 1830 an 1840 an e Landsëtz ëmbaue gelooss. 1868 ass et un de Grof vun Aansebuerg verkaaft ginn.
1883 huet de Grof Friedrich Mathias von Spee de Klouschterterrain mat de Gebaier kaaft, well e wëlles hat, do Dominikanerpateren unzesidelen. Deenen hat et net do gefall a sou gouf et 1890 alt nees verkaaft, déi Kéier un déi Wäiss Pateren. Am Oktober vun deem Joer sinn déi éischt Bridderkandidaten an de Märjendall erageplënnert, déi do zu Missionnairë fir d'Kolonië forméiert sollte ginn. Obschonns 1894 zu Tréier en neit Klouschter fir d'Formatioun vu Paterepostulante gegrënnt gouf, hunn déi Wäiss Pateren och de Märjendall bäibehalen. Si hunn och déi nei Kierch baue gelooss.
Am Zweete Weltkrich war et 1940 fir en ettlech Flüchtlingen aus de Géigende vun der Frontlinn en Daach iwwer dem Kapp. 1941 hunn d'Nazien d'Klouschter requisitionéiert fir do en Ëmerzéiungsheem fir Bouwen dranzesetzen. Duerno kruten déi Wäiss Pateren et nees zeréck.
1974 goufen d'Gebaier vum Lëtzebuerger Staat fir 12 Millioune Frang kaaft an 1977 krut de Service national de la jeunesse se zur Verfügung gestallt. Eng Zäitlaang war an de Weieren am Gaart eng kleng Frellenziichterei.
1999 huet de Staat och de Bauerenhaff nieft dem Klouschter kaaft a vun 1999 bis 2010 goufen Asylanten do ënnerbruecht.
Yolanda-Tuerm
De sougenannte Yolanda-Tuerm läit op der lénkser Säit vun der Äisch an ass haut mam Klouschterterrain iwwer eng schmuel Bréck verbonnen. Trotz sengem Numm, dee wuel eréischt no 1932 opkoum, huet en awer glat a guer näischt mat der fréierer Priorin Yolanda aus dem 13. Joerhonnert ze dinn: eventuell gouf et Virgängerbau am 15. – 17. Joerhonnert, den haitege Bau awer ass aus dem 18. Joerhonnert mat Verännerungen an der éischter Hallschent vum 19. Joerhonnert.
Am 18. Joerhonnert war den Tuerm en Deel vun engem Klouschterflillek, deen iwwer d'Äisch gaangen ass. De schmuelen an deierleche Bréckebou deen haut iwwer der Äisch ze gesinn ass, hat nach zwee Schwësterbéi, an dorop stoung en een- oder zweestäckegen Trakt, dee wuel als Kichen, Wäscherei an/oder Toilette gedéngt huet. Well d'Bréckeverwëllef net onënnerbrach war – mee aus dräi Stécker bestanen huet – konnt een ouni Problemer do Offall- an Toilettelächer drabauen. Den Tuerm war en Trapentuerm, deen et erméiglecht huet fir op déi lénks Säit vun der Äisch erofzeklammen, wou e Gaardenterrain an e Wäschbuer waren.
1824-1836 huet de Jean Nicolas Neyen-Petit aus dem Tiermchen e pittoreske Belvedere maache wollen. Déi stenge Wendeltrap bannen am Tuerm ass ofgebrach ginn an en Tëschebuedem ass agebaut ginn. Uewe koume Spëtzbéi dra fir Luucht eranzeloossen. Ganz uewe war en Dauweschlag dee just iwwer eng Leeder erreecht konnt ginn. Duerch eng nei Klapp am Buedem ass een an déi nei Tëschenetage komm. Duerch en zeltfërmegt Deckeverwëllef an den Abau vu vill méi ale Konsolen an engem Schlosssteen – déi vu sossanzwousch koumen – sollt e mëttelalterlechen Androck entstoen. Dëse phantasievollen Ëmgank mat der Geschicht war en Ausdrock vun der Mëttelaltergegeeschterung vum Besëtzer Nicolas Neyen a sengem Brudder Auguste Neyen, net ëmsoss huet de Lambert-François Picard an engem Bréif un de Grof vun Aansebuerg déi zwéi mat enger Pouz Humor als Barbare bezeechent. 1836 krut de Bréckerescht och seng Träppleker.
2004-2006 huet den Daach vum Tiermche misse sanéiert ginn. Et gouf versicht, sech un ale Fotoen an un den Tiermercher vum Schëndelsser Schlass z'orientéieren, déi awer och eréischt aus dem 19. Joerhonnert sinn. Dobäi koum déi gëlle Spëtzt.
2006 koum e Chrëschtdagstimber vum Tuerm eraus, en Aquarell vum Michael Demart deen den Tuerm an enger verschneiter Wanterlandschaft weist.
Klouschterkapell
Déi fréier Klouschterkapell vun de Wäisse Pateren, déi der Rousekranzkinnigin geweit war, ass an der Tëschenzäit sekulariséiert ginn, a gëtt hautdesdaags als Festsall benotzt.
Wäiss Iernz
D'Wäiss Iernz (lokal: Wäiss Erenz, Wäiss Ernz ), och Ärenz, Ierënz oder Äernz genannt, ass e Floss zu Lëtzebuerg.
Vun do aus leeft se Richtung Norden duerch oder laanscht d'Uertschaften:
Niewebaachen
D'Wäiss Iernz zielt zu de primäre Waasserleef vu Lëtzebuerg déi en Anzuchsgebitt vun iwwer 70 km² hunn.
Renaturéierung tëschent Kéideng an Iernzen
Vun 2010 bis 2017 – mat enger Ënnerbriechung vun 2011-2014 – gouf d'Wäiss Iernz tëscht Kéideng an der Supp bei Iernzen op enger Längt vu 5 Kilometer renaturéiert, woubäi d'Baach an hiert natierlecht Bett zeréckgeluecht a méi breet gemaach gouf. Gläichzäiteg gouf en Deel vun der Vëlospist PC5 am Dall ugeluecht, déi 2017 opgaangen ass. D'Renaturéierungsaarbechte goufe vun de Ponts et chaussées an de Gemenge Fiels, Hiefenech a Fëschbech an Zesummenaarbecht mat der Natur- a Bëschverwaltung an dem Waasserwirtschaftsamt realiséiert. ,
Gileppe
Vun do aus leeft se an Direktioun Nordwesten fir no ronn 5.300 Meter an de Séi vun der Gileppetalspär ze lafen. Bis dohi sinn nach epuer kleng Baachen dragelaf an zwar de Ruisseau des Huttes an d'Baach mam numm Le Louba. Am Séi selwer kënnt nach eng Baach dobäi déi och Noir Ru heescht.
Soubal wéi se aus dem Stauséi eraus ass, leeft nach vu lénks de Ruisseau de Borchêne dran, a si selwer leeft 1.500 Meter mé déif vu lénks an d'Vesdre.
Méchelbaach (Dirbech)
D'Méchelbaach (deemno wou och Mechelbaach oder Mëchelbaach geschriwwen) ass e Waasserlaf am Éislek.
Si entspréngt op 446 m (NG-L) um Lieu-dit "Buregrond" bei Brattert.
Si ass ~ 4,310 km laang a fléisst an nërdlecher Richtung.
Op 334 m i. NN leeft se an d'Dirbech.
Si leeft laanscht d'Uertschaft Néngsen.
Airbrush
Airbrush ass den engleschsproochegen Ausdrock fir Sprëtzpistoulen, déi an der Graphik gebraucht ginn. Méi grouss Sprëtzapparater, déi industriell agesat ginn, gi spray gun genannt.
Wéini d'Sprëtzpistoul genee erfonnt gouf, ass net méi zeréckzeverfollegen. Un der Entwécklung vun der moderner Airbrush-Sprëtzpistoul waren zwee Leit entscheedent bedeelegt.
De Burdick a säin Aerograph
Den Charles L. Burdick, e gebiertegen Amerikaner, hat sech am Londoner italieenesche Quartier Clerkenwell néiergelooss a seng Firma Fountain Brush gegrënnt. Ier en an Europa koum, hat hien an Amerika d'Sprëtzpistoul erfonnt, a se 1893 an England patentéiere gelooss.
Den Aerograph, wéi hie säin Apparat genannt huet, war technesch scho ganz wäit entwéckelt. En hat eng Faarfdüs aus Platin, mat enger Lachbuerung vun 0,18 mm, déi konnt ausgewiesselt ginn. D'Faarfdëppche war am Gehais.
Eech um Bicherhaff
D'Eech um Bicherhaff ass eng Summereech (Quercus robur; chêne pédonculé; Stieleiche) déi nieft enger Kapell um Bicherhaff steet, nieft der Strooss (CR147) déi vu Greiweldeng op Éiter féiert.
Den Alter vun der Eech gëtt op ronn 530 Joer geschat. D'Kapell ass aus dem Joer 1855.
Wéinst hirem Alter an och der Plaz wou se steet gehéiert dës Eech zu de bemierkenswäerte Beem zu Lëtzebuerg.
Den Ëmfank vum Stamm, op Broschthéicht gemooss, huet sech follgendermoossen entwéckelt: